CELEX: 32019D1263
Language: el
Date: 2019-07-18 00:00:00
Title: Εκτελεστική απόφαση (ΕΕ) 2019/1263 του Συμβουλίου, της 18ης Ιουλίου 2019, σχετικά με την έκδοση αναμνηστικού κέρματος με κοινό σχέδιο για την 35η επέτειο του προγράμματος Erasmus

26.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 199/5
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1263 ΤΟΥ ΣΥΜΒΟΥΛΙΟΥ
         της 18ης Ιουλίου 2019
         σχετικά με την έκδοση αναμνηστικού κέρματος με κοινό σχέδιο για την 35η επέτειο του προγράμματος Erasmus
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 133,
         Έχοντας υπόψη το άρθρο 4 παράγραφος 3 του κανονισμού (ΕΕ) αριθ. 651/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με την έκδοση κερμάτων ευρώ (1),
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 9 του κανονισμού (ΕΕ) αριθ. 729/2014 του Συμβουλίου (2), τα αναμνηστικά κέρματα που εκδίδονται συλλογικά από όλα τα κράτη μέλη με νόμισμα το ευρώ αφορούν αποκλειστικά τον εορτασμό θεμάτων ύψιστης ευρωπαϊκής σημασίας, το δε σχέδιό τους συνάδει με τις τυχόν συνταγματικές απαιτήσεις των εν λόγω κρατών μελών.
                  
               
                     (2)
                  
                  
                     Στις 2 Ιουλίου 2019, με βάση την πρόταση της υποεπιτροπής κερμάτων ευρώ, η Οικονομική και Δημοσιονομική Επιτροπή ενέκρινε επί της αρχής κοινή αναμνηστική έκδοση για το 2022 για την 35η επέτειο του προγράμματος Erasmus.
                  
               
                     (3)
                  
                  
                     Σύμφωνα με το άρθρο 4 παράγραφος 3 του κανονισμού (ΕΕ) αριθ. 651/2012, η απόφαση για τυχόν έκδοση αναμνηστικών κερμάτων με κοινό σχέδιο, τα οποία εκδίδονται συλλογικά από όλα τα κράτη μέλη με νόμισμα το ευρώ, λαμβάνεται από το Συμβούλιο,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται η συλλογική έκδοση το 2022 αναμνηστικού κέρματος με κοινό σχέδιο από όλα τα κράτη μέλη με νόμισμα το ευρώ για την 35η επέτειο του προγράμματος Erasmus.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 18 Ιουλίου 2019.
            
               
                  Για το Συμβούλιο
               
               
                  H Πρόεδρος
               
               T. TUPPURAINEN
            
         
         
            (1)  ΕΕ L 201 της 27.7.2012, σ. 135.
         
            (2)  Κανονισμός (ΕΕ) αριθ. 729/2014 του Συμβουλίου, της 24ης Ιουνίου 2014, για την ονομαστική αξία και τις τεχνικές προδιαγραφές των κερμάτων σε ευρώ που τίθενται σε κυκλοφορία (ΕΕ L 194 της 2.7.2014, σ. 1).